钦定古今图书集成/明伦汇编/氏族典/第067卷 > 朱滔
## 钦定古今图书集成/明伦汇编/氏族典/第067卷 > 朱滔

按《唐书朱滔传》：“滔性变诈多端，朱希彩以同宗倚爱
之，使主帐下亲兵。泚领节度，遣滔将兵三千，为天子
西乘塞，为诸军倡始。滔戍还，乃谋夺泚兵，说泚入朝，
稍不相平。泚遂乞留，以滔权知留后，兼御史大夫。滔
威振军中，进检校司徒，遂领节度。时马燧围田悦，悦
穷间，滔与王武俊同叛，天子以悦未下，重起两寇，即”
封滔通义郡王。滔愈悖，分兵与武俊屯赵州，即引兵
救悦。悦德滔援，欲尊而臣之，议如七国并建号，滔因
号冀建中三年为坛。魏西祀天，各僭为王。滔为盟主，
改幽州为范阳府，以子为府留后。及泚反，遣人密召
滔，使趋洛阳。滔使王郅说悦，连和俱西。滔素彊调敛，
武俊等不能堪，又令各以兵五千从攻洛，欲僭称帝，
乘舆、《法从》及赦令皆具。过武俊境，武俊劳之，牛酒刍
米皆具。然悦已用武俊谋，不肯出，储峙于野以待滔。
滔疑之，军北还，闻悦死，遂攻魏州。于是武俊、李抱真
合军击滔，滔大败。俄而京师平，滔不能军，走还幽州，
上书待罪。初，滔以刘怦忠力使留守，及败，气沮。索日，
邑邑被病，政事一委怦。贞元元年死，赠司徒。